31. ΑΠΟΦΑΣΗ ΥΠΟΥΡΓΟΥ ΠΡΟΕΔΡΙΑΣ ΚΥΒΕΡΝΗΣΕΩΣ Αριθ. 543606 της 5/23 Δεκ. 1980 (ΦΕΚ  Β΄ 1298) Περί καθορισμού των όρων κυκλοφορίας των Δ.Χ. Ειδικών Τουριστικών Λεωφορείων. Έχοντας υπόψη τις διατάξεις: 1.Του Νόμ. 1624/1951 «Περί κυρώσεως, τροποποιήσεως και συμπληρώσεως του Α.Ν. 1565/1950 «περί συστάσεως Ελληνικού Οργανισμού Τουρισμού». 2.Του Νόμ. 393/1976 «περί ιδρύσεως και λειτουργίας Τουριστικών Γραφείων». 3.Του Νόμ. 711/1977»περί ειδικών τουριστικών λεωφορείων», αποφασίζουμε: Καθορίζουμε τους όρους κυκλοφορίας των ειδικών τουριστικών λεωφορείων και τα αφορώντα στο προσωπικό αυτών ως ακολούθως: (Αντί για τη σελ. 350,09(δ)Σελ. 350,09(ε) Τεύχος -Σελ.  Τουριστικά λεωφορεία 21.Ζ.δ.30-31 1.Η διανυόμενη ημερησίως απόσταση των λεωφορείων ορίζεται σε 630 χιλιόμετρα κατ’ ανώτατο όριο και με δύο τουλάχιστον ημίωρες ενδιάμεσες υποχρεωτικές στάσεις. 2.Στα λεωφορεία που πραγματοποιούν εκδρομές στο εξωτερικό θα επιβαίνουν υποχρεωτικά γλωσσομαθής συνοδός του τουριστικού γραφείου «και δεύτερος οδηγός». Η παρ. 2 που είχε τροποποιηθεί από την περίπτ. α΄ της 13/514584/15-29 Απρ. 1981 (ΦΕΚ Β΄ 250) απόφ. Υπ. Προεδρίας Κυβερνήσεως, τροποποιήθηκε πάλι ως άνω από την 501672/Ειδ. 14/25 Ιαν.-7 Απρ. 1983 (ΦΕΚ Β΄ 161) απόφ. Υπ. Προεδρίας Κυβερνήσεως. 3.Στα λεωφορεία που πραγματοποιούν εκδρομές στο εσωτερικό θα επιβαίνει συνοδός διπλωματούχος ξεναγός εάν στο πρόγραμμα της εκδρομής περιλαμβάνεται ξενάγηση «σε αρχαιολογικούς ή ιστορικούς χώρους και εφ’ όσον εκεί δεν υπάρχει τοπικός ξεναγός». Η μέσα στα « »φράση προστέθηκε από την 13/5145684/15-29 Απρ. 1981 (ΦΕΚ Β΄ 250) απόφ. Υπ. Πρ. Κυβερνήσεως.  «4.Προκειμένου περί εκδρομών εξωτερικού το τουριστικό λεωφορείο θα είναι εφοδιασμένο με αντίγραφο αναλυτικού προγράμματος της εκδρομής που έχουν λάβει γνώση ενυπογράφως οι εκδρομείς και με φύλλο πορείας, σύμφωνα με τους ισχύοντες κανονισμούς της ΕΟΚ, για έλεγχο από τις αρμόδιες Τελωνειακές Αρχές εισόδου και εξόδου της χώρας». Η παρ. 4 αντικαταστάθηκε ως άνω από την 13/5145684/15-29 Απρ. 1981 (ΦΕΚ Β΄ 250) απόφ. Υπ. Πρ. Κυβερνήσεως. 5.Τα προγράμματα των εκδρομών πρέπει να είναι σαφή και λεπτομερή. 6.Οι συνοδοί, ξεναγοί, οδηγοί και συνοδηγοί οφείλουν να σέβονται τις επιθυμίες των επιβατών– εκδρομέων σχετικώς με την έντασιν και το είδος της μουσικής ή ακόμα με την λειτουργίαν ή μη του ραδιομαγνητοφώνου, η δε συμπεριφορά των δέον να είναι υποδειγματική. «7.Στα προγράμματα οργανωμένων «γύρων» πρέπει να αφήνεται χρόνος στη διάθεση των τουριστών για την αγορά ειδών λαϊκής τέχνης και να αναγράφεται στο πρόγραμμα ως «SHOPPING».To «SHOPPΙNG» αφήνεται ελεύθερο, ώστε να μπορούν οι τουρίστες να επιλέγουν τα καταστήματα ή κέντρα εστίασης και αναψυχής της προτίμησής Σελ.350,10(ε) Τεύχος -Σελ.  τους. Απαγορεύεται η υπόδειξη καταστημάτων ή κέντρων εστίασης και αναψυχής από τους ξεναγούς, τουριστικούς συνοδούς, οδηγούς ή συνοδηγούς, καθώς και η στάση σε μεμονωμένα και πάντοτε τα ίδια καταστήματα». Η παρ. 7 , που είχε αρχικά αντικατασταθεί από την με αριθ. 511217/21 Απρ.-17 Μαϊ. 1982 (ΦΕΚ Β΄ 254) απόφ. Υπ. Προεδρ. της Κυβερνήσεως και στη συνέχεια η αρχική της διάταξη επαναφέρθηκε σε ισχύ από την με αριθ. Τ/331/13-17 Ιαν.2003 (ΦΕΚ Β΄24), απόφ. Υφυπ. Ανάπτυξης, τροποποιήθηκε ως άνω από την με αριθ.9988/15-22 Ιουν.2007 (ΦΕΚ Β΄1027), απόφ. Υπ. Τουριστικής Ανάπτυξης. 8.Παράβαση των ανωτέρω όρων θα συνεπάγεται την επιβολή των προβλεπομένων από το άρθρ. 15 του Νόμ. 711/1977 κυρώσεων κατά των υπευθύνων του τουριστικού γραφείου.